Baldwinstraat (Nieu-Seeland)

**Baldwinstraat**, of *die steilste straat ter wêreld* volgens die Guinness Wêreldrekords, is in die residensiële buurt van North East Valley, 3,5 km noordoos van die stad Dunedin se sentrale besigheidsdistrik, in Nieu-Seeland geleë. Dit word as die steilste straat ter wêreld beskou omdat geen ander straat meer hoogte in 10 (horisontale) lopende meter, gemeet op die straat se middellyn, verkry nie.

## Beskrywing 
Balwinstraat is 'n reguit straat net minder 350 m lank, wat van die ooste van Lindsay Creek-vallei op teen die kant van Seinheuwel na Opoho loop. Die straat loop van 30 m bo seevlak by die kruising met North Road na 100 m bo seevlak aan die bokant, 'n gemiddelde helling van net meer as 1:5. Die onderste gedeeltes is slegs matig steil, en die oppervlak is asfalt, maar die boonste gedeeltes is steiler en bedek met beton van 200 m lank vir gemak van instandhouding (bitumen — in óf spaanderseël óf asfalt — sal op 'n warm dag teen die helling afvloei) en vir veiligheid in Dunedin se ysige winters.

Die 161,2 m lange boonste gedeelte klim 47,2 m vertikaal, teen 'n gemiddelde gradiënt van 1:3,41. Op sy maksimum, ongeveer 70 m van bo af,

Op 8 April 2020, ná 'n uitgebreide hersiening van 'n appèl om die titel aan Baldwinstraat terug te besorg, ingedien deur verskeie inwoners van Dunedin onder leiding van landmeter Toby Stoff, het Guinness besluit dat die steilte van die straat op die sentrale as gebaseer moet wees, wat beteken het dat Ffordd Pen Llech 'n helling gehad het van 28,6% vergeleke met Baldwinstraat se 34,8%. Dit het beteken dat die titel van steilste straat aan Baldwinstraat teruggegee is.

## Residensiële ontvangs 
Na erkenning as die wêreld se steilste straat, veral met die opkoms van sosiale media, het toerisme-aktiwiteit en gebeure by Baldwinstraat aansienlik toegeneem. Die straat is 'n gewilde bestemming op toeristebusse en reisgidse. In Maart 2001 is 'n 19-jarige student van die Universiteit van Otago dood toe sy en 'n ander student probeer het om by die straat in 'n rolasblik af te ry. Die asblik het teen 'n geparkeerde sleepwa gebots. Sy is op slag dood, terwyl die ander student ernstige kopbeserings opgedoen het. moet atlete as 'n oefening in fiksheid en balans, van die onderkant van die straat na die bo-kant en weer af hardloop. Die geleentheid lok honderde deelnemers en die rekord vir die vinnigste tyd is in 1998 behaal met 1 minuut 56 sekondes.

Sedert 2002 word daar jaarliks 'n liefdadigheidgeleentheid in Julie gehou wat die rol van 30 000 Jaffas ('n sferiese suikerbedekte sjokoladelekkerny) behels. Elke Jaffa word deur een persoon geborg met pryse vir die wenner en die ingesamelde fondse wat vir liefdadigheid geskenk word. Hierdie geleentheid volg die tradisie wat in 1998 begin is toe 2 000 tennisballe by 'n geborgde geleentheid by die straat afgerol is om geld vir Habitat for Humanity in te samel.

In April 2015, onder gereguleerde toestande, het 'n driemanskap dryfvaart-driewielbestuurders - Harley Jolly, 23; Tyson Barr, 18; en Nic Roy, 18 - opslae gemaak toe hulle in die straat afgekom het met 'n spoed van na raming tot 100 km per uur om die sport te bevorder. Die geskatte spoed was ongeveer twee keer die wettige spoedlimiet in Baldwinstraat van 50 km per uur.

In 2017 het Wyn Masters (ook bekend as Wyn TV) 'n eenwielrit (met 'n handrat - dit wil sê swaartekrag in plaas van trap) teen die heuwel af op 'n fiets onderneem.

Op 26 Januarie 2018 het die 11-jarige Harry Willis meer as NZD$ 11 000 vir die Ronald McDonald Huis in Christchurch ingesamel deur by die straat met 'n springstok ("pogo stick") op te gaan. Dit het hom ongeveer 10 minute geneem. Willis is sedertdien geëer deur 'n gedenkplaat aan die bo-punt van die straat op te rig.

Op 10 Januarie 2019 het 'n man met bromponie van die handelsmerk Lime by Baldwinstraat afgery op dieselfde dag wat dié bromponies aan Dunedin bekendgestel is en 'n week na Dunedin se burgemeester op daardie tydstip, Dave Cull, gesê het dat hy "op mense se gesonde verstand" staatmaak om nie met die bromponies by die wêreld se steilste straat af te ry nie.

In Augustus 2022, onder gereguleerde toestande, het die Australiese afdraand-skaatser Zak Mills-Goodwin die eerste persoon geword wat op video vasgevang is waar hy die straat op 'n skaatsplank heuwelduik ("hill bomb", dus nie glye doen nie, omdat dit spoed verminder).

Na baie jare van idees en pogings, is 'n poging deur die Amerikaanse youtuber en fietsryer Mitch Boyer in April 2023 gemaak om by die straat op te ry nadat hy gehoor het dat 'n Nieu-Seelandse TV-nuusverslag (wat op die program *Seven Sharp* uitgesaai is) oor sy verfilmde bestyging op met die straat Ffordd Pen Llech wat op daardie stadium die wêreld se steilste straat was. Een van die program se mede-aanbieders, Hilary Barry, het gesê: "As jy by die straat kan opry, dan is dit nie die wêreld se steilste straat nie". Nadat Barry verneem het dat Boyer die 30 uur-reistog gaan aanpak om die uitdaging te probeer en speels vir Barry haar woord te laat tel, het sy aangebied om die pogings af te neem vir hulle program. Na twee mislukte pogings, het Boyer daarin geslaag om die straat te skaal, soms deur van 'n sigsagtegniek ('n selfopgelegde beperking wat hy later na die tweede poging weens moeilikheid weggegooi het) gebruik te maak. Hy het 'n kettingring van 52–36 en 'n kettingwielversameling van 11–34 gebruik om 'n minimum ratverhouding van 1,058 te kry, insluitende om die bande vir gewig te optimaliseer.
*Côte St-Ange in Chicoutimi, Quebec, Kanada, wat 'n beweerde 33%-gradient (omtrent 18°) het. Dit blyk egter te wyte te wees aan verwarring oor die hellingshoek en die persentasiegraad; die straat is opgeteken as 18%-graad.
*Cantonlaan, in Pittsburgh, Pennsilvanië, Verenigde State; dit is amptelik gemeet as 'n 37%-graad. Die hoek van 37% strek egter net oor ongeveer 6,5 m, terwyl Baldwinstraat se steilste deel veel langer is.
*Eldredstraat in Los Angeles, Verenigde State; een van drie strate in Los Angeles met 'n graad tussen 32% en 33,3%.
*Filbert- en 22ste straat in San Francisco, Kalifornië, Verenigde State, het onderskeidelik 'n 31 tot 31,5% (17°) vir 60 tot 70 m. Verskeie kort ente van San Francisco se strate is steiler, insluitend 'n 9 m deel van Bradfordstraat wat in 2010 geplavei is teen 'n gemiddelde 39 tot 40%-graad. Die steilste deel van Bradfordstraat is by . Die res van die straat is ongeveer 25%-graad, maar die kort deel is wel eg: 3,5 vertikale meter in 9,4 meter van die sypaadjie, of 8,7 horisontale meter. Dit word gemeet in 'n reguit lyn langs die sypaadjie; as jy langs die soort-van-middellyn meet, is die graad 39,6%.
*Waipio Valleyweg () op die eiland van Hawaii. Soos gemeet deur Stephen von Worley het die pad lang ente wat 30% met piek gradiente van baie hoër bereik; party areas tot by 45%. Hierdie pad is 'n geplaveide publieke pad, maar nie 'n residensiële straat nie en is slegs oop vir viertrekvoertuie.
* Ffordd Pen Llech in Harlech, Wallis het 'n gerapporteerde helling van 36,6% (opgerond na 40% op die waarskuwingsteken).
* Muro di Sormano (*Muur van Sormano*) is 'n welbekende fietsryskof in Noordelike Italië, met 'n maksimumgradient van 27%. Dit vorm onder andere deel van die Giro di Lombardia-fietsrywedren.
* Paso Florentino-weg in Meksikostad het 'n gerapporteerde helling van 45%. Motorongelukke gebeur dikwels in hierdie straat as gevolg van die helling.

Baie strate in die weste van Engeland en Wallis het gerapporteerde hellings van 33% en hoër. Valestraat in Bristol word dikwels as die steilste straat in Brittanje vermeld met 21,81° of 40,02% en mag dus 'n helling steiler as 36,6% hê. Hierdie paaie is egter dikwels korter as die paaie wat bo genoem is en het gewoonlik baie meer draaie as byvoorbeeld die reguit pad van Baldwinstraat.

## Galery

File:Baldwin Street High Resolution Upwards Look.jpg|
File:Baldwin Street, New Zealand.jpg|Foto op straatvlak geneem. 
File:DunedinBaldwinStreet Parked Car.jpg|'n Geparkeerde motor.

## Verwysings 
## Eksterne skakels 
* Kaart van Baldwinstraat (van Wises Maps)
* Baldwinstraat in Google Street View